section_heading: Životopis
paragraph_text: Posljednjih nekoliko godina života Mustafa Mujić je proveo u Visokom. Zikr i predavanja je održavao ponedjeljkom u Pertačkoj džamiji. Ovi pozni dani njegovog života mogu se označiti kao vrhunac njegovog života gdje je Mujić oko sebe neprestano okupljao ljude. Privlačio je veliki broj murida (učenika) iz raznih krajeva Bosne i Hercegovine. Svakog tjedna dolazili su mu ljudi iz Sarajeva, Tuzle, Zenice, Gradačca, Mostara i brojnih drugih krajeva, što je na određeni način počelo predstavljati duhovno-obrazovni centar muslimana ovih krajeva.